stanford-oval/wikipedia huggingface dataset:
Paris (täsmennyssivu)
Paikkakuntia Yhdysvalloissa

New Paris  (Indiana)
New Paris (Ohio)
New Paris (Pennsylvania)
Paris (Arkansas)
Paris (Idaho)
Paris (Illinois)
Paris (Kalifornia), nykyään Loraine
Paris (Kentucky)
Paris (Maine)
Paris (Michigan)
Paris (Missouri)
Paris (New York)
Paris (Ohio)
Paris (Pennsylvania)
Paris (Tennessee)
Paris (Texas)
Paris (Virginia)
Paris (Grant County (Wisconsin)
Paris (Kenosha County (Wisconsin)
Paris Township (Michigan)
South Paris (Maine)
St. Paris (Ohio)
West Paris (Maine)
Beresford (South Dakota), aiemmin Paris, Dakota Territory
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paris”, voi hakea sivunnimihaulla, laajalla sivunnimihaulla tai tekstihaulla.
Pentti Rajala

| Pentti Rajala |
| --- | --- |
 Pentti Rajala vuonna 1978.
Kansanedustaja
 27.9.1975–23.3.1979  
Ryhmä/puolue:  SDP
Vaalipiiri:  Turun läänin pohjoinen
Henkilötiedot
Syntynyt: 18. helmikuuta 1928 Kankaanpää
Kuollut: 22. heinäkuuta 1996 (68 vuotta) Kankaanpää
Ammatti:  liikemies
Pentti Heribert Rajala (18. helmikuuta 1928 Kankaanpää – 22. heinäkuuta 1996 Kankaanpää) oli suomalainen liikemies ja poliitikko, joka toimi SDP:n kansanedustajana vuosina 1975–1979.
Elämä

Rajalan vanhemmat olivat suutari Uuno Heribert Rajala ja Signe Emilia Salminen. Hän oppi kengänteon jo lapsena isänsä verstaassa ja työskenteli kansakoulun jälkeen suutarina, kunnes perusti oman kenkätehtaan vuonna 1952. Rajala oli yhtiönsä toimitusjohtajana yli 30 vuoden ajan ja työskenteli myös Kankaanpäässä toimivan Lenkki Oy:n toimitusjohtajana 1974–1975.
Sosialidemokraattien oikeistosiipeen kuulunut Rajala oli Kankaanpään kauppalan- ja kaupunginvaltuustojen jäsen 1969–1988. Hän toimi myös valtuuston puheenjohtajana vuodesta 1977 lähtien. Kansanedustajaksi Rajala valittiin 1975 ja presidentin valitsijamiehenä hän oli 1978.
Nuoruudessaan Rajala oli piiritason yleisurheilija ja myöhemmin hän toimi Kankaanpään Mailan pesäpallojoukkueen pelinjohtajana. Rajala saavutti pelinjohtajana SM-pronssia 1969 ja hopeaa 1971.
Rajala tunnettiin myös maallikkosaarnaajana. Hän toimi viidesläisen Evankelioimistyön Liiton puheenjohtajana vuodesta 1955 kuolemaansa saakka. Rajala kuoli pitkäaikaisen sairauden jälkeen 68-vuotiaana heinäkuussa 1996.
Perhe

Rajalan ensimmäinen puoliso vuosina 1947–1957 oli Vappu Ester Vähäsantanen. Hänen kuolemansa jälkeen Rajala avioitui vuonna 1958 Rauni Maria Suurimaan kanssa. Heidän poikansa on entinen pesäpalloilija Pertti Rajala.
Mira Verås Larsen

Mira Verås Larsen (s. 17. huhtikuuta 1987 Bærum) on norjalainen meloja. Hän kilpaili vuoden 2012 kesäolympialaisissa Lontoossa naisten 500 metrin kajakkiyksikössä ja jäi 18. sijalle. Hän myös toimi Lontoon kisoissa maansa lipunkantajana.
Larsenin puoliso on meloja, olympiavoittaja Eirik Verås Larsen. Hänen isoisoisänsä Osvald Falch oli olympiavoittaja voimistelussa.
Miraakkelinäytelmä

Taiteilijan näkemys miraakkelinäytelmästä Chesterissä keskiajalla.
Miraakkelinäytelmä on keskiaikainen näytelmälaji, jonka keskeinen aihe on ihme. Se syntyi noin 900–1100-luvulla ja kuvaa Neitsyt Marian tai kristillisten pyhimysten elämää ja etenkin heihin liittyviä ihmetekoja. Nykyään miraakkelinäytelmä erotetaan yleensä Raamatun kertomuksiin keskittyvistä mysteerinäytelmistä, joiden kultakautta miraakkelinäytelmät edelsivät. Keskiajalla tällaista erottelua ei kuitenkaan käytetty.
Keskiajalla miraakkelinäytelmiä esitettiin varsinkin Ranskassa, Englannissa ja Saksassa. Tunnettuja näytelmiä ovat Ludus De Sancta Katharina, Miracles de Notre Dame, johon kuuluu 42 näytelmää, Marienklage ja Mariken van Nieumeghen. Neitsyt Marian lisäksi etenkin Pyhä Nikolaus oli näytelmissä suosittu hahmo. Suomessa keskiajalta säilynyt Piispa Henrikin surmavirsi on ilmeisesti liittynyt piispan kohtalosta ja ihmeistä kertoneeseen mirakkelinäytelmään.
Poggioreale

| Poggioreale |
| --- | --- |

 Poggioreale
 Koordinaatit: 37°45′54.36″N, 13°02′12.48″E 
Valtio:   Italia
Alue:  Sisilia
Maakunta:  Trapani
Pinta-ala:  
 – Maa:  37,46  km²
Korkeus:  189 (113 - 643)  m
Väkiluku (2015):  1 492 
 – Väestötiheys:  39  as./km²
 
 Kunnan kotisivut 
Infobox OKVirheellinen NIMI-arvo: 
Poggioreale on kunta Italiassa Sisilian länsiosassa olevassa Trapanin maakunnassa.
Raunioitunut vanha kylä
Poggioreale tuhoutui täysin Belicejoen laaksossa tapahtuneessa voimakkaassa maanjäristyksessä vuonna 1968. Tuhoutunutta kylää ei kuitenkaan kunnostettu järistyksen jälkeen. Sen sijaan päätettiin rakentaa uusi kylä, Poggioreale Nuova, neljän kilometrin päähän vanhasta kylästä. Uuden kylän suunnitteli arkkitehti Franco Purini. Uusi kylä moderneine betonitaloineen ei kuitenkaan miellyttänyt kaikkia asukkaita, jotka olivat tottuneet vanhan vuonna 1642 perustetun Poggiorealen taloihin. Uusi kylä suunniteltiin 10 000 asukkaalle, mutta siellä on vain noin 1500 asukasta. Vanhassa kylässä asukkaita oli noin 3400.
Aiheesta muualla

Kuvia tai muita tiedostoja aiheesta Poggioreale Wikimedia Commonsissa
Trapanin maakunta
Alcamo | Buseto Palizzolo | Calatafimi Segesta | Campobello di Mazara | Castellammare del Golfo | Castelvetrano | Custonaci | Erice | Favignana | Gibellina | Marsala | Mazara del Vallo | Paceco | Pantelleria | Partanna | Petrosino | Poggioreale | Salaparuta | Salemi | San Vito Lo Capo | Santa Ninfa | Trapani | Valderice | Vita
Pierre Amine Gemayel

Pierre Amine Gemayel
Pierre Amine Gemayel (arab. بيار أمين الجميل‎) (tunnetaan yleisesti myös nimillä Pierre Gemayel Jr, Pierre Amine ja Pierre Gemayel) (24. syyskuuta 1972 – 21. marraskuuta 2006) oli libanonilainen poliitikko. Gemayel murhattiin hänen toimiessaan maansa teollisuusministerinä. Hän oli tunnettu Syyrian tukeman libanonilaisen Hizbollah-järjestön vastustajana. Gemayel oli maan entisen presidentin Amin Gemayelin kristitty poika.
Aiheesta muualla

The New York Times – Anti-Syrian Minister Is Assassinated in Lebanon
Helsingin Sanomat – Syyrian-vastainen ministeri murhattiin Libanonissa (Arkistoitu – Internet Archive)
Mira Sunnari

Mira Sunnari (s. 30. elokuuta 1976) on suomalainen laulaja.
Sunnari julkaisi omia sävellyksiänsä sisältävän Lumo-nimisen albuminsa kesällä 2015. Samoihin aikoihin sai myös ensi-iltansa Sunnarin kirjoittama, Lapin evakoista kertova Kylmän jäljet -musiikkinäytelmä. Musiikin lisäksi hän esiintyy myös teatterilavoilla. Hänet valittiin Suomen Iskelmän Mestariksi vuonna 1997. Hänestä tuli vuonna 1999 Seinäjoen Tangomarkkinoilla Tangoprinsessa ja vuonna 2001 Tangokuningatar. Hän oli lisäksi mukana Syksyn Sävel -finaalissa 2001 laululla "Tuli mies joka vei".
Sunnari suoritti peruskoulun musiikkipainotteisella luokalla ja on musiikkimaultaan monipuolinen.
Sunnari julkaisi vuoden 2021 maaliskuussa singlen "Sade" edesmenneen Aki Sirkesalon ennenjulkaisemattomalla tekstillä. Hän asuu Torniossa ja työskentelee asiakaspalvelijana.
Maustekurkku

Maustekurkkuja
Maustekurkut ovat etikka- ja mausteliemeen säilöttyjä avomaankurkkuja. Maustekurkkuja käytetään mm. voileivän päällisenä ja kurkkusalaatin aineksena.
Avomaankurkut pestään ja ladotaan kokonaisina tai siivutettuina puhtaaseen lasipurkkiin. Kattilassa keitetään liemi, joka valmistetaan vedestä, etikasta, sokerista, suolasta sekä mausteista kuten sinapinsiemenistä, kokonaisista mustapippureista, mustaherukan lehdistä ja tillin kukinnoista. Kiehautettu liemi kaadetaan kurkkujen päälle niin, että ne peittyvät. Kansi suljetaan tiiviisti, ja jäähdytyksen jälkeen purkkia säilytetään viileässä.
Kurkkuja voidaan säilöä etikkasäilönnän lisäksi myös maitohappokäymisellä tai suolaliemessä. Nimestään huolimatta suolakurkku on monesti kuitenkin eräänlainen maustekurkku, sillä se säilötään suolaliemikäsittelyn jälkeen toisinaan etikkaliemeen.tarvitaan parempi lähdeselvennä
Per Lucia

|  Per Lucia> Kappaleen tiedot |
| --- | --- |
Esittäjä(t):  Riccardo Fogli
Säveltäjä(t):  Maurizio Fabrizio
Sanoittaja(t):  Riccardo Fogli Vincenzo Spampinato
Euroviisutiedot
Vuosi:  1983
Maa:  Italia
Kieli:  italia
Sijoitus:  11.
Pisteet:  41
Sanat:  sanoitus
Muuta:  Kapellimestarina Maurizio Fabrizio
Per Lucia on Riccardo Foglin esittämä kappale, joka edusti Italiaa vuoden 1983 Eurovision laulukilpailussa Saksan Münchenissä.
Kappale sijoittui Euroviisuissa yhdenneksitoista 41 pisteellä.
Suomenkieliset käännöskappaleet

Jonna Tervomaa levytti isänsä Timo Tervomaan kanssa kappaleesta Turkka Malin kirjoittaman suomenkielisen käännöskappaleen nimeltä "Vielä kerran kaikki muuttuu" vuonna 1983. Kappale julkaistiin Tervomaan ensimmäisellä albumilla Jonna sekä erillisenä singlenä.
Katri Helena levytti kappaleesta Raul Reimanin kirjoittaman suomenkielisen käännöskappaleen nimeltä "Kirje sulle" vuonna 1984 samannimiselle studioalbumille.
Pogo (muusikko)

Christopher Nicholas ”Nick” Bertke (s. 26. heinäkuuta 1988), taiteilijanimeltään Pogo, on australialainen elektronisen musiikin artisti. Hän äänittää pieniä ääniä, lausahduksia ja melodioita elokuvista tai televisiosarjoista, ja muodostaa niistä sekvensoimalla uusia musiikkikappaleita. Suuri osa hänen töistään perustuu pelkästään äänitettyihin sampleihin ilman ulkopuolista musiikkia tai ääniefektejä.
Pogon ensimmäinen popkulttuuria miksaava kappale ”Alice” perustuu Liisa Ihmemaassa -animaatioelokuvan ääniin. Kun kappaleesta tuli suosittu, Disney otti Pogoon yhteyttä ja pyysi häntä miksaamaan Pixarin elokuviin perustuvia kappaleita. Yksi näistä kappaleista on ”Upular”, joka perustuu täysin elokuvan Up − kohti korkeuksia ääniin.
Vuonna 2011 Pogo oli kiertueella Yhdysvalloissa ilman asianmukaista työntekijän viisumia, minkä vuoksi hän sai kymmenen vuoden porttikiellon Yhdysvaltoihin.
Musiikki

Alex Eichlerin mukaan Pogo onnistuu parhaimmillaan tiivistämään elokuvan vahvimmat tunteet nopeasti kulutettavaan pop-kappaleeseen.
Aiheesta muualla

Viralliset kotisivut (Arkistoitu – Internet Archive)
Oogeneesi

Oogeneesi on tapahtuma, jossa muodostuu naisen sukusoluja. Se tapahtuu pääasiassa sikiöaikana ja vain oogeneesin viimeiset vaiheet tapahtuvat naisen ollessa sukukypsässä iässä. Täten naisen munasolut on tuotettu jo kauan ennen hedelmöitystä.
Oogonien synty

Kun alkuitusolut ovat saapuneet geneettisesti naiseksi kehittyvän sikiön gonadeihin, erilaistuvat ne oogonioiksi. Nämä solut jakautuvat mitoottisesti lukuisia kertoja ja kolmannen alkiokehityskuukauden loppuun mennessä ne ovat järjestäytyneet klustereiksi, joita ympäröi levyepiteelikerros. Oogoniat yhdessä klusterissa ovat muodostuneet yhdestä kantasolusta, mutta niitä ympäröivät follikulaarisolut, ovat lähtöisin munasarjoja peittävästä pintaepiteelistä.
Primaarisen oosyytin synty

Suurin osa oogonioista jatkavat mitoottisia jakautumisia, mutta jotkin niistä erilaistuvat paljon suuremmiksi primaarisiksi oosyyteiksi. Heti kun ne ovat muodostuneet, ne kahdentavat DNA:nsa ja astuvat ensimmäisen meioottisen jakautumisen profaasiin. Seuraavina kuukausina oogoniat lisääntyvät nopeasti ja viidennen kuun loppuun mennessä munasarjoissa on 7 miljoonaa oogoniaa. Tällöin alkaa tapahtua apoptooseja ja monet oogoniat ja primaariset oosyytit tulevat artreettisiksi. Seitsemänteen sikiökehityskuukauteen mennessä, pääosa oogonioista on degeneroitunut, lukuun ottamatta monia pinnan läheisyydessä olevia oogonioita. Kaikki selviävät primaariset oosyytit ovat menneet ensimmäisen meioottiseen jakautumisen profaasiin, ja suurinta osaa niistä ympäröivät epiteelisolut. Primaarinen oosyytti yhdessä sitä ympäröivien epiteelisolujen kanssa tunnetaan primordiaalifollikelina.
Oosyyttien kypsyminen puberteetissa

Syntymän aikoihin kaikki primaariset oosyytit ovat aloittaneet profaasin, mutta metafaasiin jatkamisen sijasta ne jäävät diploteenivaiheeseen. Ilmeisesti oocyte maturation inhibitor (OMI), jota tuottavat follikulaarisolut, estää meioosin jatkumisen. Syntymän aikana primaarisia oosyyttejä on noin 700000 ja murrosiän alkaessa niitä on jäljellä noin 400000, ja niistä 500 ovuloituu. Jotkin oosyytit ovat siis olleet diploteenivaiheessa jopa 40 vuotta ennen ovulaatiota. Riski saada kromosomihäiriöinen lapsi kasvaa iän mukana.
Kuukautiskierto

Puberteetissa 5-15 primordiaalifollikkelia alkavat kypsyä jokaisessa kuukautiskierrossa. Primaarinen oosyytti alkaa kasvaa ja ympäröivät follikulaarisolut muuttuvat litteistä kuutioepiteeliksi ja proliferoituvat tuottamaan granuloomasolujen kerrostunutta epiteeliä. Follikkeli on nyt primaarinen follikkeli. Granuloosasolut lepäävät tyvikalvon päällä, joka erottaa ne ympäröivistä stroomasoluista, jotka muodostavat teeka follikulin. Granuloosasolut ja oosyytti erittävät glykoproteiinipinnan oosyytin pinnalle, josta muodostuu zona pellucida. Kun follikkeli kasvaa theca follikulin solut järjestäytyvät sisemmäksi kerrokseksi erittäiviä soluja, theka internaksi, ja ulommaksi kerrokseksi, joka sisältää fibroblastin tapaisia soluja, theka eksternaksi.
Kehityksen jatkuessa, nesteen täyttämä ontelo alkaa syntyä granuloosasolujen väliin. Näin syntyy antrum ja follikkelia kutsutaan sekundaariseksi follikkeliksi. Kypsynyt follikkeli, joka saattaa olla jopa 10 mm kokoinen on nyt tertiaarinen follikkeli, vesikulaarinen follikkeli tai graafian follikkeli. Sitä ympäröivät teeka interna, jonka soluilla on steroidieritystä ja paljon verisuonia, ja teeka eksterna, joka vähitellen sulautuu munasarjan stroomaan.
Meioosin jatkuminen

Jokaisessa syklissä useat follikkelit alkavat kypsyä, mutta yleensä vain yksi saavuttaa täyden kypsyyden. Muut degeneroituvat ja muuttuvat artreettisiksi. Kun follikkeli on kypsynyt, primaarinen oosyytti jatkaa ensimmäistä meioottista jakoa, mikä johtaa kahden tytärsolun syntymiseen, jotka ovat erikokoisia. Sekundaarinen oosyytti saa suurimman osan sytoplasmaa, toinen, ensimmäinen polar body ei saa juuri lainkaan. Ensimmäinen polar body sijaitsee zona pellucidan ja sekundaarisen oosyytin solukalvon välissä, perivitelliinitilassa. Ensimmäinen meioottinen jako päättyy juuri ennen ovulaatiota.
Ensimmäisen meioottisen jaon päätyttyä, ennen kuin sekundaarinen oosyytti palaa sen lepäävään tilaan, solu aloittaa toisen meioottisen jakonsa. Sillä hetkellä, kun sekundaarisessa oosyytissä on nähtävissä kromosomien järjestäytymistä metafaasilevyksi ja tumasukkuloita, tapahtuu ovulaatio. Meioosin toinen jako etenee loppuun vain, jos hedelmöitys tapahtuu, muutoin solu degeneroituu noin 24 tunnissa.
Per Myrberg

| Per Myrberg |
| --- | --- |
 Myrberg vuonna 1961.
Henkilötiedot
Koko nimi:  Per Nils Myrberg
Syntynyt: 11. heinäkuuta 1933 Tukholma, Ruotsi
Kuollut: 28. joulukuuta 2023 (90 vuotta)
Ammatti:  näyttelijä
Näyttelijä
Aktiivisena:  1957–2015
Palkinnot
 Litteris et Artibus (1988) 
Aiheesta muualla
IMDb
Elonet
Per Nils Myrberg (11. heinäkuuta 1933 Tukholma – 28. joulukuuta 2023) oli ruotsalainen näyttelijä. Myrberg teki uransa pääosin Dramatenissa ja Tukholman kaupunginteatterissa, mutta näytteli myös televisiosarjoissa ja elokuvissa, kuten Varustamo ja The Girl with the Dragon Tattoo.
Aiheesta muualla

Kuvia tai muita tiedostoja aiheesta Per Myrberg Wikimedia Commonsissa
Mihail Naumenkov

| Mihail Naumenkov |
| --- | --- |

Henkilötiedot
Syntynyt: 19. helmikuuta 1993 (ikä 31) Moskova, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  87 kg
Seura
Seura:  PHK TsSKA Moskova
Sarja:  KHL
Pelaajaura
Pääsarjaura:  2013–
Aik. seurat:  THK Tver (VHL)   Kuban Krasnodar (VHL)   Admiral Vladivostok (KHL)
KHL-varaus:  97. varaus, 2010 PHK TsSKA Moskova
Mihail Naumenkov  (s. 19. helmikuuta 1993 Moskova, Venäjä) on venäläinen jääkiekkopuolustaja, joka pelaa KHL-joukkue TsSKA Moskovassa. Hän on edustanut KHL:ssa myös Admiralia, jossa aloitti KHL-uransa kaudella 2013–2014, mutta siirtyi jo kesken kauden TsSKA:an. 10.4 2020 mennessä pelaamissaan 302 KHL:n runkosarjaottelussa kerännyt tehopisteet 9+40=49 ja 73 pudotuspeliottelussa tehopisteet 3+7=10.
Pikkusuukampela

| Pikkusuukampela |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Kampelakalat Pleuronectiformes
Heimo::  Oikeasilmäkampelat Pleuronectidae
Suku::  Microstomus
Laji::  pacificus
Kaksiosainen nimi
 Microstomus pacificus  (Lockington, 1879) 
Katso myös
   Pikkusuukampela Wikispeciesissä   Pikkusuukampela Commonsissa 
Infobox OKNimi-testi OKIUCN-testi OK: 
Pikkusuukampela (Microstomus pacificus) on oikeasilmäkampeloiden heimoon kuuluva pohjoisen Tyynenmeren kalalaji.
Ulkonäkö ja koko

Kala on noin 75 cm pitkä. Silmät ovat oikealla puolella. Pikkusuukampela pystyy vaihtamaan väriä ja siten sopeuttamaan värinsä meren pohjaan.
Levinneisyys ja elinympäristö

Pikkusuukampelaa esiintyy Beringinmeressä sekä lähellä Alaskaa sijaitsevasta Navarinin rotkosta ja Aleuttien länsiosasta Kalifornianlahdelle saakka.
Ravinto

Laji syö pieniä kaloja ja merenpohjan selkärangattomia.
Aiheesta muualla

Microstomus pacificus (peilipalvelin) FishBase. Froese, R. & Pauly, D. (toim.). (englanniksi)
Mihail Mizintsev

Mizintsev 2019
Mihail Jevgenjevitš Mizintsev (ven. Михаил Евгеньевич Мизинцев) on Venäjän asevoimien kenraalieversti ja varapuolustusministeri syyskuusta 2022 toukokuuhun 2023 vastuussa logistiikasta ja huollosta. 5. toukokuuta 2023 Mizintsev liittyi Ryhmä Wagnerin varakomentajaksi.
Mizintsev johti Kansallista puolustushallinnon johtokeskusta (ven. Национальный центр управления обороной РФ, НЦУО), joka perustettiin 2014 johtamaan Venäjän sotilasoperaatioita.
Läntinen media on väittänyt hänen johtaneen Venäjän joukkoja 2015–2016 ja olleen vastuussa ilmasodasta Syyriassa 2016– ja Aleppon pommituksista. Myöhemmin ukrainalaiset ovat väittäneet hänen johtaneen Mariupolin piiritystä ja antoivat hänelle nimen "Mariupolin teurastaja".
Mizintsev syntyi 1962 Vologdan alueella. Vuonna 1980 hän valmistui Kalinin Suvorovin sotilaskoulusta. Hän opiskeli neljä vuotta Kiovassa. Hän toimi 1984–1989 tiedustelu-upseerina ja komppanianpäällikkönä DDR:ssä. Ennen Neuvostoliiton hajoamista Mizintsev siirrettiin Kaukasiaan, jossa hän komensi moottorisoitua jalkaväkipataljoonaa. 1990-luvun puolivälistä hänen uransa jatkui Moskovassa. 2003–2007 hän johti ryhmää pääesikunnan operaatiopäämajassa. Vuodesta 2012 hän johti pääesikunnan keskuskomentopistettä, jonka pohjalta perustettiin Kansallinen puolustushallinnon johtokeskus.
Mirabalin sisarukset

Patria Mercedes, María Argentina Minerva ja Antonia María Teresa.
Mirabalin sisarukset olivat neljä dominikaanilaista naista, jotka 1950–1960-lukujen vaihteessa toimivat maan oikeistolaista diktaattoria Rafael Trujilloa vastustaneessa liikkeessä. Heistä kolme, Patria Mercedes (s. 1924), María Argentina Minerva (s. 1926) ja Antonia María Teresa (s. 1935), murhattiin 25. marraskuuta 1960. Neljäs sisar Bélgica Adela (s. 1925) kuoli vuonna 2014. Vuodesta 1999 lähtien on 25. marraskuuta vietetty heidän muistokseen YK:n julistamaa kansainvälistä päivää naisiin kohdistuvan väkivallan lopettamiseksi.
Cibaon maakunnassa maanviljelijäperheeseen syntyneet Mirabal Reyesin sisarukset liittyivät diktaattori Trujillon vastaiseen liikkeeseen jo 1950-luvun alussa. Kuolinpäivänään he olivat vierailleet vankilassa tapamassa María Teresan ja Minervan aviomiehiä, jotka olivat myös diktaattorin vastustajia. Kotimatkallaan Trujillon puolisotilaallisten joukkojen miehet pysäyttivät sisarusten auton ja pahoinpitelivät heidät sekä kuljettajana toimineen Rufino de la Cruzin hengiltä. Tämän jälkeen ruumiit laitettiin autoon ja työnnettiin rotkoon, jotta tapaus saataisiin näyttämään onnettomuudelta.
Mirabalin sisarusten kohtalolla katsotaan osaltaan johtaneen siihen, että Trujillo lopulta murhattiin vuonna 1961. Valtiovalta kuitenkin otti tapauksen esille vasta hänen seuraajansa Joaquín Balaguerin syrjäyttämisen jälkeen 1990-luvun lopussa. Vuonna 2010 valmistui sisaruksista kertova elokuva Trópico de Sangre, jonka pääosassa on yhdysvaltalainen näyttelijä Michelle Rodríguez.
Aiheesta muualla

Kuvia tai muita tiedostoja aiheesta Mirabalin sisarukset Wikimedia Commonsissa
Mundilfari (mytologia)

John Charles Dollman: Sudet ajavat takaa Sólia ja Mánia.
Mundilfari on Proosa-Eddassa mies, jolla on kaksi lasta, poika ja tytär. Nämä olivat niin kauniita, että mies antoi pojalle nimeksi Máni (Kuu) ja tyttärelle Sól (Aurinko). Mutta jumalat vihastuivat sellaisesta ylimielisyydestä ja ottivat sisarukset ja asettivat heidät taivaalle. Sól sai ajaa auringon vaunuja ja Máni ohjata Kuun kulkua. Jättiläissudet Skoll ja Hati ajavat taivaankannella takaa Sólia ja Mánia.
Portochéli

| Portochéli Πορτοχέλι |
| --- | --- |
 Portochélin kylä.
 Portochéli
 Koordinaatit: 37°19′41″N, 23°08′38″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Ermionída
Hallinto:  
 – Asutustyyppi:  kylä
 – Kallikrates-koodi:  4104010401
Väkiluku (2011):  1 817
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Portochéli (kreik. Πορτοχέλι) eli Pórto Chéli (Πόρτο Χέλι, myös Pórto Héli) on Kreikan kylä, joka kuuluu hallinnollisesti Ermionídan kuntaan, Argoliksen alueyksikköön ja Peloponnesoksen alueeseen. Aiemmin kylä kuului Kranídin kuntaan ja vuodesta 2011 lähtien Ermionídan kunnan Kranídin kunnallisyksikköön. Kylän väkiluku on 1 817 (vuonna 2011).
Portochélin Kóstan kylä.
Portochéli sijaitsee lahdenpohjukassa Peloponnesoksen niemimaan itäosassa lähellä Argoliin niemimaan eteläkärkeä. Kylässä on satama, joka on paikallisesti merkittävä ja suosittu huvivenesatama. Portochéli on alun perin kalastajakylä. Se alkoi kehittyä lomakohteena 1970-luvulla, ja nykyisin seutu on suosittua turistialuetta sekä ateenalaisten että muualta tulleiden keskuudessa. Monilla ateenalaisilla on seudulla kesäasunto.
Portochéli muodostaa myös laajemman kyläyhdyskunnan (Δημοτική Κοινότητα Πορτοχελίου, Dimotikí Koinótita Portochelíou), johon kuuluvat varsinaisen Portochélin kylän lisäksi kylät Ágios Aimilianós, Chinítsa, Kósta ja Ververoúda sekä Chinítsan saari. Koko yhdyskunnan väkiluku on 2 133. Myös Kóstan kylässä on satama, josta on yhteys kylän edustalla sijaitsevalle Spétseen saarelle. Portochélissä on vanha, lakkautettu Portochélin lentokenttä.
Aiheesta muualla

Kuvia tai muita tiedostoja aiheesta Portochéli Wikimedia Commonsissa
Mundang

| Mundang> Tiedot |
| --- | --- |
Alue:   Tšad  Kamerun
Puhujia:  240,000
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet adamawa–ubangi adamawa
ISO 639-3:  mua
 Ohje 
Mundang on Tšadissa ja Pohjois-Kamerunissa puhuttu nigeriläis-kongolainen kieli. Sitä puhuu äidinkielenä 240,000 ihmistä. Mundangin lähimmät sukukielet ovat pam ja mono.
Mundigak

Mundigak, Afganistan
Mundigak on arkeologinen löytöpaikka Etelä-Afganistanissa, Kandaharin provinssissa. Paikka sijaitsee 55 km Kandaharista luoteeseen. Se on Shāh Maqsūdin lähellä, ylemmän Kushk-i Nakhud-joen valuma-alueella. Paikalla asuttiin 5-2. vuosituhannella eaa. Tämän Helmandin kulttuuriin kuuluneen paikan ala oli 21 ha.
Mira ja miljoonakodit

| Mira ja miljoonakodit |
| --- | --- |

Tyyli:  tositelevisio
Kestoaika:  42 minuuttia
Pääosissa:  Mira Kasslin
Verkko:  AVA
Esitetty:  17. maaliskuuta 2015 –  19. toukokuuta 2015
Jaksoja:  10
Tuotanto
Tuottaja(t):  Sari Tähtinen
Vastaava(t) tuottaja(t):  Seija-Liisa Eskola, Antti Väisänen, Tomi Suomela (MTV)
Ohjaaja(t):  Lulu Salmi
Käsikirjoittaja(t):  Lulu Salmi
Leikkaaja(t):  Lauri Haukkamaa
Tuotantoyhtiö(t):  Eyeworks Finland
Aiheesta muualla
Virallinen sivusto
IMDb 
Mira ja miljoonakodit on maalis–toukokuussa 2015 AVA-kanavalla esitetty ohjelma, jossa seurattiin myyntijohtaja Mira Kasslinin arkea kiinteistönvälittäjänä. Ohjelmassa Kasslinin johdolla tutustuttiin lähinnä suomalaisiin luksuskoteihin ja siihen kuinka Suomessa myydään arvokohteita.